Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga oʻzgartirishlar kiritish haqida (Oʻzbekiston Respublikasi Prezidentining “Yer hisobi va davlat kadastrlarini yuritish tizimini tubdan takomillashtirish chora-tadbirlari toʻgʻrisida” 2020-yil 7-sentabrdagi PF-6061-son Farmoni)
(decree, 2021-05-18)

Oʻzbekiston Respublikasi Prezidentining “Yer hisobi va davlat kadastrlarini yuritish tizimini tubdan takomillashtirish chora-tadbirlari toʻgʻrisida” 2020-yil 7-sentabrdagi PF-6061-son Farmonining ijrosini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Davlat kadastri sohasida davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga (Oʻzbekiston Respublikasi QT, 2014-y., 7-son, 71-modda) ilovaga muvofiq oʻzgartirishlar kiritilsin. 2. Oʻzbekiston Respublikasi Davlat soliq qoʻmitasi huzuridagi Kadastr agentligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi Davlat soliq qoʻmitasi raisi Sh.D. Kudbiyev zimmasiga yuklansin. 1. 1-band quyidagi tahrirda bayon qilinsin: “1. Oʻzbekiston Respublikasi Davlat soliq qoʻmitasi huzuridagi Kadastr agentligi, Iqtisodiy taraqqiyot va kambagʻallikni qisqartirish vazirligi, Monopoliyaga qarshi kurashish qoʻmitasi tomonidan kiritilgan koʻchmas mulk obyektlarining davlat kadastri sohasida davlat xizmatlari narxlarini belgilash tartibi ilovaga muvofiq tasdiqlansin”. 2. 2-band quyidagi tahrirda bayon qilinsin: “2. Belgilansinki, ilovada qayd etilgan koʻchmas mulk obyektlariga kadastr ishini tayyorlash va kadastr hujjatlarini rasmiylashtirish hamda koʻchmas mulk obyektiga boʻlgan huquqlar va ular boʻyicha tuzilgan bitimlarni davlat roʻyxatidan oʻtkazish davlat xizmatlari qiymatidan 10 foizi Oʻzbekiston Respublikasi Davlat soliq qoʻmitasi huzuridagi Kadastr agentligining budjetdan tashqari jamgʻarmasiga oʻtkaziladi”. 3. Ilovaning matni quyidagi tahrirda bayon qilinsin: T/r Davlat xizmatlarining nomi Ishlar narxi I. Koʻchmas mulk obyektlarining noturar bino va inshootlarga oid qismiga kadastr pasportini tayyorlash va kadastr hujjatlarini rasmiylashtirish 1.1. Umumiy maydoni 100 kvadrat metrgacha boʻlgan koʻchmas mulk Bazaviy hisoblash miqdorining 1 baravari 1.2. Umumiy maydoni 100 kvadrat metrdan 1000 kvadrat metrgacha boʻlgan koʻchmas mulk Obyektning 1 kvadrat metr maydoni uchun bazaviy hisoblash miqdorining 1,15 foizi 1.3. Umumiy maydoni 1000 kvadrat metrdan 5000 kvadrat metrgacha boʻlgan koʻchmas mulk Bazaviy hisoblash miqdorining 17,25 baravari 1.4. Umumiy maydoni 5000 kvadrat metrdan 15000 kvadrat metrgacha boʻlgan koʻchmas mulk Bazaviy hisoblash miqdorining 34,5 baravari 1.5. Umumiy maydoni 15000 kvadrat metrdan 50000 kvadrat metrgacha boʻlgan koʻchmas mulk Bazaviy hisoblash miqdorining 57,5 baravari 1.6. Umumiy maydoni 50000 kvadrat metrdan ortiq boʻlgan koʻchmas mulk Bazaviy hisoblash miqdorining 80,5 baravari II. Koʻchmas mulk obyektlarining turarjoy fondiga oid qismiga kadastr pasportini tayyorlash va kadastr hujjatlarini rasmiylashtirish 2.1. Koʻp kvartirali uydagi kvartira Obyektning 1 kvadrat metr maydoni uchun bazaviy hisoblash miqdorining 1,15 foizi 2.2. Yakka tartibdagi turarjoy Obyektning 1 kvadrat metr maydoni uchun bazaviy hisoblash miqdorining 1,15 foizi III. Yer uchastkalariga kadastr pasportini tayyorlash va kadastr hujjatlarini rasmiylashtirish 3.1. Yer uchastkasini ajratish boʻyicha ish mavjud boʻlganda, yakka tartibda turarjoy qurish uchun ajratilgan yer uchastkasi Bepul 3.2. Yer uchastkasini ajratish boʻyicha ish mavjud boʻlmaganda, yakka tartibda turarjoy qurish uchun ajratilgan yer uchastkasi Bazaviy hisoblash miqdorining 1,25 baravari 3.3. Dehqon xoʻjaligini yuritish uchun ajratilgan yer uchastkasi Bazaviy hisoblash miqdorining 1,25 baravari 3.4. Noturarjoy obyektlarini qurish uchun ajratilgan yer uchastkasi Bazaviy hisoblash miqdorining 1,25 baravari 3.5. Qishloq xoʻjaligi ehtiyojlari uchun ajratilgan yer uchastkasi Bazaviy hisoblash miqdorining 2,5 baravari IV. Koʻchmas mulk obyektiga boʻlgan huquqlar va ular boʻyicha tuzilgan bitimlarni davlat roʻyxatidan oʻtkazish 4.1. Jismoniy shaxslarning umumiy maydoni 100 kvadrat metrgacha boʻlgan turarjoy koʻchmas mulk obyektlari va davlat reyestridan koʻchirmalar Bazaviy hisoblash miqdorining 1,25 baravari 4.2. Jismoniy shaxslarning umumiy maydoni 101 kvadrat metrdan 300 kvadrat metrgacha boʻlgan turarjoy koʻchmas mulk obyektlari va davlat reyestridan koʻchirmalar Bazaviy hisoblash miqdorining 2,0 baravari 4.3. Jismoniy shaxslarning umumiy maydoni 301 kvadrat metrdan ortiq boʻlgan turar-joy koʻchmas mulk obyektlari va davlat reyestridan koʻchirmalar Bazaviy hisoblash miqdorining 3,0 baravari 4.4. Yuridik shaxslarning turarjoy koʻchmas mulk obyektlari va davlat reyestridan koʻchirmalar Bazaviy hisoblash miqdorining 5,0 baravari 4.5. Jismoniy shaxslarning noturarjoy koʻchmas mulk obyektlari va davlat reyestridan koʻchirmalar Bazaviy hisoblash miqdorining 3,0 baravari 4.6. Yuridik shaxslarning noturarjoy koʻchmas mulk obyektlari va davlat reyestridan koʻchirmalar Bazaviy hisoblash miqdorining 5,0 baravari 4.7. Jismoniy shaxslarning yakka tartibda turarjoy qurish uchun berilgan yer uchastkasiga boʻlgan huquqlarini davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 1,0 baravari 4.8. Jismoniy shaxslarning noturarjoy obyektlari uchun berilgan yer uchastkasiga boʻlgan huquqlarini davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 3,0 baravari 4.9. Yuridik shaxslarga berilgan yer uchastkasiga boʻlgan huquqlarni davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 5,0 baravari 4.10 Jismoniy shaxslarning qishloq xoʻjaligi uchun berilgan yer uchastkasiga boʻlgan huquqlarini davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 1,5 baravari 4.11 Yuridik shaxslarga qishloq xoʻjaligi ehtiyojlari uchun ajratilgan yer uchastkasiga boʻlgan huquqlarni davlat roʻyxatidan oʻtkazish va davlat reyestridan koʻchirmalar Bazaviy hisoblash miqdorining 2,5 baravari 4.12. Ipoteka va ipoteka haqidagi shartnomani, shuningdek, ijara huquqini, yer uchastkasi boʻyicha servitutni davlat roʻyxatidan oʻtkazish hamda garov xatini rasmiylashtirish Bazaviy hisoblash miqdorining 1,25 baravari 4.13. Mulkida turarjoy borligi (yoʻqligi) haqida maʼlumotnoma berish Bazaviy hisoblash miqdorining 3 foizi (har bir fuqaro uchun) 4.14. Koʻchmas mulkka oid kadastr maʼlumotlarini taqdim etish Bazaviy hisoblash miqdorining 5 foizi (davlat organlari uchun bepul) 4.15. Shahodatnomaga ega boʻlgan kadastr muhandisi tomonidan tayyorlangan kadastr yigʻmajildiga asosan koʻchmas mulkni hisobga olish va kadastr pasportini berish a) bazaviy hisoblash miqdorining 1,0 baravari b) koʻchmas mulk obyektining kadastr qiymatini hisoblash talab etilganda, bazaviy hisoblash miqdorining 2,0 baravari V. Koʻchmas mulk obyektlariga manzillar berish, ularni oʻzgartirish va mavjudligini bekor qilish 5.1. Koʻchmas mulk obyektlariga manzillar berish, ularni oʻzgartirish va mavjudligini bekor qilish Bazaviy hisoblash miqdorining 1,0 baravari